text: अमेरिकी मतदाता मध्यावधि चुनाव में प्रतिनिधि सभा की 435 सीटों, सीनेट की 100 में से 35 सीटों, गवर्नर के 36 पदों और देशभर में राज्य विधायिकाओं की सीटों के लिये मतदान करेंगे।रिपब्लिकन पार्टी को फिलहाल सीनेट और प्रतिनिधि सभा दोनों सदनों में बहुमत हासिल है और उनकी टीम ने अपनी पार्टी के पक्ष में चुनाव प्रचार करने में कोई कसर नहीं छोड़ी है।राजनीतिक विशेषज्ञों के अनुसार डेमोक्रेटिक पार्टी के प्रतिनिधि सभा में जीतने की अच्छी संभावना है, जबकि रिपब्लिकन पार्टी के सीनेट में बहुमत बरकरार रखने की उम्मीद है।